stanford-oval/wikipedia huggingface dataset:
אברהם משה באב"ד
הערות שוליים

↑  רבי ישראל אריה היה חתנו של הרב יצחק באב"ד אב"ד טרטיקוב, דודו של הרב אברהם משה
| --- | --- |
בקרת זהויות :  NLI: 987007306097905171  ISNI: 0000 0000 4344 4470  LCCN: no91030528  VIAF: 31561493   WorldCat (עם VIAF): 31561493
Zunge

Zunge (בגרמנית: לָשׁוֹן) הוא אלבום הבכורה של טיל לינדמן, סולנה של להקת האינדסטריאל מטאל הגרמנית ראמשטיין. לינדמן הוציא את האלבום עצמאית ב-3 בנובמבר 2023. מתוך האלבום יצאו הסינגל המוביל בעל אותו השם (8 בספטמבר 2023), הסינגלים "Schweiss",‏ "Nass" ו-"Lecker" שיצאו כולם ב-29 בספטמבר 2023, "Sport frei" שיצא ב-27 באוקטובר 2023, ו-"Übers Meer" שיצא ב-3 במאי 2024. לינדמן עצמו כתב את מילות כל שירי האלבום, אותם הלחינו והפיקו סקיי ואן הוף, דניאל קארלי, אולסן אינבולטיני, לויס קאס וקלמנס ויחרס.
רשימת רצועות

מילות השירים נכתבו על ידי טיל לינדמן.
| מס' | שם | לחן | משך |
| --- | --- | --- | --- |
| 1. | Zunge (לשון)   | דניאל קרלי | 4:35 |
| 2. | Sport frei (ספורט חופשי)   | סקיי ואן הוף | 4:12 |
| 3. | Altes Fleisch (בשר זקן)   | ואן הוף | 4:24 |
| 4. | Übers Meer (מעבר לים)   | לויס קאס ואולסן אינבולטיני | 3:19 |
| 5. | Du hast kein Herz (אין לך לב)   | ואן הוף | 3:52 |
| 6. | Tanzlehrerin (מורה לריקוד)   | ואן הוף | 4:22 |
| 7. | Nass (רטוב)   | קרלי | 3:53 |
| 8. | Alles für die Kinder (הכל למען הילדים)   | קלמנס ויחרס | 3:50 |
| 9. | Schweiß (זיעה)   | ואן הוף | 4:01 |
| 10. | Lecker (טעים)   | קרלי | 3:31 |
| 11. | Selbst verliebt (אהבה עצמית) - (ב-3:20, אחרי 30 שניות של שקט, מתחילה רצועה נסתרת)   | אינבולטיני וקרלי | 6:28 |
| משך כולל: | משך כולל: | משך כולל: | 46:27 |
הסינגל "Ich hasse Kinder" (אני שונא ילדים) משנת 2021 מופיע כרצועה שביעית, בין "Tanzlehrerin" ל-"Nass" במהדורה הפיזית של האלבום.
הערות שוליים

↑  האלבום Zunge באתר Discogs
| --- | --- |
בקרת זהויות :  MusicBrainz release group: 05b9b14a-1072-42e9-bc2c-bfc3473db534
אדי ג'ונס

| --- | --- |

ג'ונס ב-2007
 לידה:  20 באוקטובר 1971 (בן 52) פומפנו ביץ' שבפלורידה
 עמדה:  קלע, סמול פורוורד
 גובה:  1.98 מטר
 מספר:  25, 6
 מכללה:  אוניברסיטת טמפל (1991–1994)
 דראפט:  בחירה עשירית, 1994 לוס אנג'לס לייקרס
 קבוצות כשחקן
 1994–1999   1999–2000   2000–2005   2005–2007   2007   2007–2008:  לוס אנג'לס לייקרס   שארלוט הורנטס   מיאמי היט   ממפיס גריזליס   מיאמי היט   דאלאס מאבריקס
 הישגים כשחקן
 3 הופעות במשחק האולסטאר (1998-1997, 2000)   חמישיית העונה השלישית (2000)   3 בחירות לחמישיית ההגנה השנייה (2000-1998)   חמישיית הרוקיז של העונה (1995)
אדי צ'ארלס ג'ונס (באנגלית: Eddie Charles Jones; נולד ב-20 באוקטובר 1971) הוא כדורסלן עבר אמריקאי ששיחק במשך 14 עונות בליגת ה-NBA, בעמדות הקלע והסמול פורוורד. ממוצעיו של ג'ונס לאורך הקריירה עומדים על 14.8 נקודות, 4.0 ריבאונדים, 2.9 אסיסטים ו-1.7 חטיפות למשחק.
קריירה מקצועית > לוס אנג'לס לייקרס

ג'ונס נבחר בבחירה העשירית בדראפט ה-NBA לשנת 1994 על ידי לוס אנג'לס לייקרס. מבנה גופו הצנום והאתלטי, יחד עם משחק ההגנה המרשים שלו והקליעה הטובה מעבר לקשת השלוש, גררו השוואות רבות לגארד מייקל קופר שזכה עם הלייקרס ב-5 אליפויות בשנות ה-80. ג'ונס הוצב בעמדת הקלע הפותח כבר בעונת הרוקי שלו, בה קלע 14.0 נקודות וחטף 2.0 כדורים בממוצע למשחק. במהלך סוף שבוע האולסטאר של אותה עונה נבחר להשתתף במשחק הכוכבים העולים ואף זכה בתואר ה-MVP של המשחק לאחר שקלע 25 נקודות. ג'ונס הפך לאחד השחקנים המובילים בקבוצה, יחד עם ניק ואן אקסל וסדריק סבאלוס, ועזר ללייקרס להעפיל לפלייאוף 1995 מהמקום החמישי במערב. בסיבוב הראשון ניצחו הלייקרס את סיאטל סופרסוניקס, אך הודחו בסיבוב השני כשהפסידו 4-2 לסן אנטוניו ספרס של דייוויד רובינסון. בסיום העונה נבחר ג'ונס לחמישיית הרוקיז של העונה וסיים במקום הרביעי בהצבעה לפרס רוקי העונה (גרנט היל וג'ייסון קיד חלקו בפרס).
בעונתו השנייה בלייקרס המשיך ג'ונס לשמש כשחקן פותח, והציג יכולת יציבה כשקלע 12.8 נקודות בממוצע למשחק. במהלך העונה חזר מפרישה מג'יק ג'ונסון, כוכב הקבוצה לשעבר, אך צירופו לא מנע הדחה מפלייאוף 1996 כבר בסיבוב הראשון. בתחילת עונת 1996/1997 הצטרפו לקבוצה הכוכב הצעיר שאקיל אוניל שחתם כשחקן חופשי, ונבחר הדראפט המבטיח קובי בראיינט, שהגיע בטרייד בתמורה לסנטר ולאדה דיבאץ. בעונה זו היה ג'ונס הקלע השני בטיבו בקבוצה, עם ממוצע של 17.2 נקודות למשחק, ורביעי בכל הליגה בממוצע חטיפות, עם 2.4 למשחק. שיפורו של ג'ונס התבטא בבחירתו הראשונה למשחק האולסטאר של ה-NBA, בו קלע 10 נקודות. את העונה סיימו הלייקרס במקום הרביעי במערב, והודחו בסיבוב השני של הפלייאוף מול יוטה ג'אז. בעונה הבאה נבחר ג'ונס בשנית להשתתף במשחק האולסטאר, ובסיום העונה נכלל לראשונה בחמישיית ההגנה השנייה של העונה. בפלייאוף 1998 הגיעו הלייקרס עד גמר המערב, בו הובסו בתוצאה 4-0 מול הג'אז, למרות יכולת טובה של ג'ונס שקלע 17.0 נקודות למשחק לאורך הפלייאוף.
קריירה מקצועית > שארלוט הורנטס

במהלך עונת 1998/1999 המקוצרת נשלח ג'ונס בטרייד לשארלוט הורנטס, יחד עם אלדן קמפבל, בתמורה לגלן רייס, בי. ג'יי. ארמסטרונג וג'יי. אר. ריד. בהורנטס המשיך ג'ונס להציג יכולת מצוינת, כשהוביל את קלעי קבוצתו עם 17.0 נקודות למשחק, אך הקבוצה סיימה במקום התשיעי במזרח ונשארה מחוץ לפלייאוף. בסיום העונה נבחר ג'ונס לחמישיית ההגנה השנייה של העונה, לאחר שסיים במקום השני בטבלת החוטפים בליגה עם ממוצע של 2.5 חטיפות למשחק. מבחינה סטטיסטית, עונתו הבאה בהורנטס הייתה עונת השיא בקריירה של ג'ונס, כשהעמיד ממוצעים של 20.1 נקודות, 4.8 ריבאונדים, 4.2 אסיסטים ו-2.7 חטיפות למשחק, שהכתירו אותו כ"מלך החטיפות של ה-NBA". כמו כן נבחר ג'ונס להשתתף במשחק האולסטאר השלישי והאחרון שלו, הפעם כשחקן פותח, וקלע במשחק 10 נקודות. יחד עם דריק קולמן, הוביל ג'ונס את ההורנטס לפלייאוף 2000 מהמקום הרביעי במזרח, אך הקבוצה הפסידה לפילדלפיה 76' בתוצאה 3-1 כבר בסיבוב הראשון. בסיום העונה נבחר ג'ונס לראשונה לחמישייה השלישית של העונה ובפעם השלישית לחמישיית ההגנה השנייה.
קריירה מקצועית > מיאמי היט

באוגוסט 2000 נשלח ג'ונס בטרייד למיאמי היט, יחד עם ריקי דייוויס, דייל אליס ואנתוני מייסון, בתמורה לפי. ג'יי. בראון, רודני ביופורד, טים ג'יימס, ג'מאל משבורן ואוטיס ת'ורפ. בעוד כוכב הקבוצה אלונזו מורנינג אובחן כלוקה במחלת כליות נדירה ונאלץ להחמיץ את מרבית העונה, הוביל ג'ונס את קלעי ההיט עם 17.4 נקודות למשחק. בפלייאוף 2001 הודחו ההיט בסיבוב הראשון על ידי קבוצתו הקודמת של ג'ונס, שארלוט הורנטס, למרות יכולת שיא של ג'ונס שרשם ממוצעים של 19.0 נקודות ו-6.0 ריבאונדים לאורך הסדרה. בשתי העונות הבאות הוביל ג'ונס את קלעי הקבוצה עם 18.3 ו-18.5 נקודות למשחק, בהתאמה, אך ההיט כשלו בניסיונם להעפיל לפלייאוף. ב-14 בדצמבר 2002 קלע ג'ונס שיא קריירה של 38 נקודות בניצחון קבוצתו על גולדן סטייט ווריורס. בעונת 2003/2004 הצטרפו למיאמי למאר אודום והרוקי דוויין וייד, שיחד עם ג'ונס וקארון באטלר הובילו את ההיט למקום הרביעי במזרח. ג'ונס המשיך להוביל את קלעי ההיט עם 17.3 נקודות למשחק, וסיים את העונה במקום השלישי בליגה ברשימת קלעי השלשות עם 177 בסך הכול. אחרי שניצחו את ניו אורלינס הורנטס בסיבוב הראשון, נכנעו ההיט לאינדיאנה פייסרס בחצי גמר המזרח בתוצאה 4-2. לפני עונת 2004/2005 צירפו ההיט את שאקיל אוניל, שבעבר שיתף פעולה עם ג'ונס בלוס אנג'לס, ויחד עם שיפורו של וייד הפך את ההיט לאחת המועמדות המובילות לזכייה באליפות ה-NBA. תפוקתו של ג'ונס אמנם פחתה בעונה זו, כשקלע 12.7 נקודות למשחק, אך הוא עדיין מילא תפקיד חשוב כשחקן פותח בקבוצה, שסיימה את העונה כמובילת האזור המזרחי. את שני הסיבובים הראשונים בפלייאוף צלחו ההיט בקלות, כשניצחו את ניו ג'רזי נטס ו-וושינגטון ויזארדס בתוצאה 4-0. בגמר המזרח התמודדה מיאמי מול דטרויט פיסטונס, אלופת ה-NBA המכהנת, והפסידה לה אחרי שבעה משחקים.
קריירה מקצועית > ממפיס גריזליס

באוגוסט 2005 נשלח ג'ונס לממפיס גריזליס בתמורה לג'ייסון ויליאמס וג'יימס פוזי, כחלק מהטרייד הגדול בתולדות ה-NBA, שכלל 5 קבוצות ו-13 שחקנים בסך הכול. בעונתו הראשונה בממפיס פתח ג'ונס ב-75 משחקים וקלע 11.7 נקודות בממוצע למשחק. בסיום העונה העפילו הגריזליס לפלייאוף מהמקום החמישי במערב, אך הובסו 4-0 על ידי דאלאס מאבריקס כבר בסיבוב הראשון. בעונתו השנייה בממפיס חלה ירידה חדה ביכולתו של ג'ונס, כשקלע 5.6 נקודות למשחק בלבד, ובמהלך העונה נחתך מסגל הקבוצה.
קריירה מקצועית > חזרה למיאמי היט

ב-1 בפברואר 2007 חזר ג'ונס לפלורידה כשחתם אצל האלופה היוצאת, מיאמי היט, על חוזה עד לסיום עונת 2006/2007. במיאמי מילא ג'ונס את מקומו בחמישייה הפותחת של כוכב הקבוצה הפצוע דוויין וייד, וקלע 9.5 נקודות למשחק. בפלייאוף 2007 הודחו ההיט בסיבוב הראשון כשהפסידו 4-0 לשיקגו בולס.
קריירה מקצועית > דאלאס מאבריקס

באוגוסט 2007 חתם ג'ונס על חוזה לשנתיים בדאלאס מאבריקס. בעונת 2007/2008 השתתף ב-47 משחקים וקלע 3.7 נקודות למשחק בלבד, ובסיום העונה נשלח בטרייד לאינדיאנה פייסרס ממנה נחתך כעבור שבוע. בגיל 36, משלא הצליח למצוא קבוצה חדשה, הודיע ג'ונס על פרישה ממשחק.
הערות שוליים

↑  רשימת הנבחרים בדראפט 1994, באתר basketball-reference.com
↑  ג'ונס מעורר השוואות למייקל קופר, באתר הלוס אנג'לס טיימס
↑  משחק הכוכבים העולים 1995, באתר basketball-reference.com
↑  תוצאות ההצבעות לפרסי עונת 1994/1995, באתר basketball-reference.com
↑  ג'ונס נשלח בטרייד לשארלוט הורנטס, באתר philly.com
↑  ג'ונס נשלח בטרייד למיאמי היט, באתר abcnews.com
↑  דו"ח המשחק בין מיאמי לגולדן סטייט, באתר basketball-reference.com
↑  ג'ונס נשלח בטרייד לממפיס גריזליס, באתר philly.com
↑  ג'ונס חותם על חוזה במיאמי היט, באתר nba.com
↑  ג'ונס חותם על חוזה בדאלאס מאבריקס, באתר ESPN.com
↑  אינדיאנה פייסרס משחררת את ג'ונס, באתר ESPN.com
| --- | --- |
בקרת זהויות :  ISNI: 0000 0000 4515 8275  LCCN: n2003107623  VIAF: 1851431   WorldCat (עם VIAF): 1851431
Safe and Sound (שיר של קפיטל סיטיס)

ערך זה עוסק בשיר של קפיטל סיטיס. אם התכוונתם לשיר פולק באותו השם, ראו .
Safe and Sound הוא שיר של צמד האינדי פופ האמריקני קפיטל סיטיס. השיר הוא מז'אנר הסינת'-פופ, גל חדש, דאנס-פופ ורוק אלטרנטיבי, אשר נכתב והופק על ידי ראיין מרצ'נט וסבו סימוניאן, חברי הצמד. השיר יצא כסינגל ב־6 בינואר 2011 והופיע לראשונה במיני-אלבום הבכורה שלהם Capital Cities משנת 2011, ובהמשך שימש כסינגל הראשי מאלבום האולפן הראשון שלהם, In a Tidal Wave of Mystery (2013).
"Safe and Sound" הפך ללהיט הפריצה של הצמד, והגיע בשיאו למקום השמיני במצעד הבילבורד הוט 100 האמריקני, וכמו כן הצליח מסחרית גם מחוץ לארצות הברית. לסינגל הופקו שלושה וידאו קליפים, כאשר הקליפ השלישי, אותו ביים גריידי הול והופק בתיאטרון לוס אנג'לס, היה מועמד אף לפרס הגראמי ה-56 בקטגוריית "הווידאו-קליפ הטוב ביותר". זהו שיר הנושא של קבוצת ההוקי וושינגטון קפיטלס המשחקת בליגה הלאומית להוקי בארצות הברית.
קליפים

הקליפ הראשון של "Safe and Sound" הופק ונערך על ידי חברי הלהקה בעצמם, והועלה לערוץ היוטיוב הרשמי שלהם ב־24 בפברואר 2011. הקליפ מורכב מצילומים היסטוריים מהמאה האחרונה (המסודרים בסדר כרונולוגי) של נשפי ריקודים, מסיבות, פסטיבלי מוזיקה ותחרויות ריקודים, לצד קטעים ממלחמות שהתרחשו במהלך אותה המאה, כגון: מלחמת העולם הראשונה, מלחמת העולם השנייה, מלחמת וייטנאם ומלחמת המפרץ.
קליפ נוסף, שביים ג'ימי אהלנדר, הופץ ב־21 באוקטובר, ומתאר את הצמד מובל דרך מגרש גרוטאות על ידי נזיר.
הקליפ השלישי והידוע ביותר לשיר, שבויים על ידי גריידי הול, יצא ב־25 באפריל 2013, יותר משנתיים לאחר צאת השיר. הקליפ מתרחש בתיאטרון לוס אנג'לס, ומתאר את חברי הלהקה מופיעים על הבמה, כאשר רקדנים מתקופות זמן שונות (רקדני סווינג משנות ה-40, רקדני דיסקו משנות ה-70, רקדני היפ-הופ משנות ה-90 וכדומה) "מתעוררים לחיים" מתוך תמונות וקטעי סרטים מפרקי זמן שונים בתולדות התיאטרון ומתחרים בריקודים זה עם זה. הקליפ היה מועמד לקטגוריית "הווידאו קליפ הטוב ביותר של השנה" בטקס פרסי הגראמי ה-56 שהתקיים בינואר 2014.
הצלחה מסחרית

השיר זכה לראשונה להצלחה מסחרית בגרמניה בעקבות פרסומת של וודאפון בה הופיע השיר, ובהמשך הגיע לראש טבלת מצעד הסינגלים הגרמני. כלהיט רדום בארצות הברית, הסינגל הגיע למיקום שיא של 8 במצעד הבילבורד הוט 100 בספטמבר 2013, למעלה משנתיים וחצי לאחר שחרורו הראשוני, ומכר שם יותר משני מיליון עותקים נכון לינואר 2014. השיר הגיע גם למקום השני במצעד המיינסטרים הטופ 40 של בילבורד, ועקף שם את Roar של קייטי פרי. בבריטניה, הסינגל התווסף לרשימת ההשמעה של BBC Radio 2 ב־31 באוגוסט 2013,והגיע למיקום שיא של 42 במצעד הסינגלים בבריטניה. גם בישראל זכה הסינגל להצלחה ואף מוקם במקום ה-29 במצעד השנתי הלועזי של גלגלצ לשנת 2013.
פרסים ומועמדויות

| שָׁנָה | פרסים | קטגוריה | תוצאה |
| --- | --- | --- | --- |
| 2013 | פרסי הווידאו קליפים של MTV | האפקטים החזותיים הטובים ביותר | זכייה |
| 2013 | פרסי הווידאו קליפים של MTV | הארט דיירקשן הטוב ביותר | מועמדות |
| 2014 | פרס גראמי | הקליפ הטוב ביותר | מועמדות |
| 2014 | פרסי המוזיקה העולמית | השיר הטוב בעולם | מועמדות |
| 2014 | פרסי המוזיקה העולמית | הסרטון הטוב ביותר בעולם | מועמדות |
| 2014 | פרס המוזיקה של בילבורד | שיר הרוק המוביל | מועמדות |
רשימת רצועות

הורדה דיגיטלית של הסינגל:
"Safe and Sound"‏ – 3:12
הורדה דיגיטלית של מיני-אלבום הרמיקסים:
"Safe and Sound"‏ (RAC Mix) – 4:12
"Safe and Sound"‏ (Cash Cash Remix) – 5:26
"Safe and Sound"‏ (Alexis Troy Remix) – 2:52
"Safe and Sound" ‏(Gainsford Remix) – 5:30
"Safe and Sound" ‏(DJ Politik Remix) – 5:22
"Safe and Sound" ‏(Tommie Sunshine & Live City Remix) – 5:53
"Safe and Sound" ‏(Markus Schulz vs. Grube & Hovsepian Remix) – 7:48
תקליטור (גרמניה):
"Safe and Sound"‏ – 3:12
"Safe and Sound"‏ (Tommie Sunshine & Live City Remix) – 5:53
מיקומי שיא במצעדים

|   ‏‏‏  מצעדים ודירוגים (2012–2014)> מדינה |   ‏‏‏  מצעדים ודירוגים (2012–2014)> מצעד |   ‏‏‏  מצעדים ודירוגים (2012–2014)> מיקום שיא |   ‏‏‏  מצעדים ודירוגים (2012–2014)>  |
| --- | --- | --- | --- |
|  אוסטריה | Ö3 אוסטריה טופ 40‏ | 2 |  |
|  אוסטרליה | מצעד הסינגלים האוסטרלי | 16 |  |
|  איטליה | מצעד הסינגלים האיטלקי | 4 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 8 |  |
|  ארצות הברית | מצעד השירים העכשוויים למבוגרים | 11 |  |
|  ארצות הברית | מצעד שירי הדאנס קלאב | 32 |  |
|  ארצות הברית | Hot Rock & Alternative Songs | 2 |  |
|  ארצות הברית | מיינסטרים טופ 40 | 2 |  |
|  ברזיל | טופ 100 ברזיל | 56 |  |
|  גרמניה | GfK – טופ 100 | 1 |  |
|  דנמרק | היטליסטן | 18 |  |
|  הולנד | מצעד 40 הסינגלים ההולנדיים | 29 |  |
|  הונגריה | Rádiós Top 40 | 33 |  |
|  יפן | יפן הוט 100 | 61 |  |
|  ישראל | מדיה פורסט ישראל | 2 |  |
|  לוקסמבורג | בילבורד | 2 |  |
|  מקסיקו | טופ 100 – מקסיקו | 1 |  |
|  ספרד | PROMUSICAE | 15 |  |
|  פולין | ZPAV | 3 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 31 |  |
|  צ'כיה | ČNS IFPI | 6 |  |
|  קנדה | קנדה הוט 100 | 5 |  |
|  שוודיה | סוורייטופליסטן | 28 |  |
הערות שוליים

↑  Cridlin, Jay (15 ביולי 2013). "Photos: Capital Cities strip down 'Safe and Sound' at 93.3-FLZ in Tampa". Tampa Bay Times. אורכב מ-המקור ב-2014-03-22. נבדק ב-18 במרץ 2014. {{cite news}}:  (עזרה)
↑  Holz, Adam R. (25 באפריל 2013). ""Safe and Sound"". pluggedin. {{cite web}}:  (עזרה)
↑  Daw, Robbie (13 בנובמבר 2013). "Capital Cities (Safe And) Sound Great On 'Jimmy Fallon': Watch". Idolator. נבדק ב-18 במרץ 2014. {{cite web}}:  (עזרה)
↑  "Ranking: Every Alternative Rock No. 1 Hit from Worst to Best". Consequence of Sound (באנגלית אמריקאית). 2017-07-05. נבדק ב-2019-10-14.
↑  capitalcitiesmusic (24 בפברואר 2013). "Capital Cities – Safe and Sound (Original)". נבדק ב-2 ביולי 2014. {{cite web}}:  (עזרה)
↑  Ahlander, Jimmy (21 באוקטובר 2013). "Capital Cities – Safe and Sound". נבדק ב-2 ביולי 2014. {{cite web}}:  (עזרה)
↑  Nostro, Lauren (25 באפריל 2013). "Video: Capital Cities 'Safe and Sound'". נבדק ב-2 ביולי 2014. {{cite web}}:  (עזרה)
↑  CapitalCitiesVEVO (25 באפריל 2013). "Capital Cities – Safe And Sound (Official Video)". נבדק ב-2 ביולי 2014. {{cite web}}:  (עזרה)
↑  "Grammy nominations 2014: The complete list". Los Angeles Times. 6 בדצמבר 2013. נבדק ב-24 בינואר 2014. {{cite news}}:  (עזרה)
↑  Grein, Paul (2 בינואר 2014). "Can You Believe 'Don't Stop Believin Loses Spot as Best-Selling Rock Song?". Yahoo! Music. נבדק ב-2 בינואר 2014. {{cite web}}:  (עזרה)
↑  Hart, Tina (28 באוגוסט 2013). "Radio playlist update: BBC Radio 2". נבדק ב-2 ביולי 2014. {{cite web}}:  (עזרה)
↑  המצעד השנתי הלועזי לשנת 2013, באתר גלגלצ
| 0 | 1 | 2 |
| --- | --- | --- |
| הקודם: 2012: סקרילקס – "First of the Year (Equinox)" | פרס הווידאו קליפים של MTV לאפקטים הוויזואליים הטובים ביותר   2013: קפיטל סיטיס – "Safe and Sound"  | הבא: 2014: Ok Go –‏"The Writing's on the Wall" |
| --- | --- |
בקרת זהויות :  MusicBrainz release group: d23e1cd6-4624-4959-a540-0e50548c0644  MusicBrainz work: 7b39bebb-1c21-4023-b70e-0cbec9a4e4a8
Sniper Elite V2

| --- | --- |

עטיפת המשחק Sniper Elite V2
 כללי
 תאריך הוצאה:  30 באפריל 2012 צפון אמריקה - (יצא לסטים)   2 במאי 2012 צפון אמריקה - (יצא ל-Retail)   3 במאי 2012 אוסטרליה   4 במאי 2012 אירופה   9 באוגוסט 2012 יפן   Wii U   24 במאי 2013
 סוגה:  משחק יריות טקטי, משחק התגנבות
 פיתוח:  Rebellion Oxford
 הוצאה לאור:  505 Games 
 ארץ מקור:  הממלכה המאוחדת 
 שפות:  אנגלית, פולנית, רוסית, איטלקית, צרפתית, גרמנית, ספרדית 
 הפצה:  Rebellion Oxford   סטים
 סדרה:  Sniper Elite
 דרישות תוכנה
 מנוע משחק:  Asura
 מצבי משחק:  משחק מחשב מרובה משתתפים 
 פלטפורמות:  Microsoft Windows   PlayStation 3   Xbox 360   Wii U
 מדיה:  DVD, הורדה דיגיטלית (דרך סטים)
 המשחק הקודם:  Sniper Elite
 
Sniper Elite V2 הוא משחק מחשב מסוגת פעולה מגוף שלישי שפותח על ידי החברה Rebellion Oxford והופץ על ידי Rebellion Oxford וסטים, המשחק יצא לפלטפורמות ה-Microsoft Windows-ו PlayStation 3, Xbox 360, Wii U, playStation4.
משחקיות

Sniper Elite V2 הוא משחק יריות בגוף שלישי המדגיש את אלמנט ההתגנבות במלחמה ושמירת המרחק מחיילי האויב מבלי שישימו לב אליך. במשחק יש רמות קושי אותן השחקן יכול לבחור בהתאם ליכולותיו. מבחינות מפות המשחק, נראים בו הרבה בניינים רבי קומות ורחובות צדדיים שנועדים כדי להגיע לנקודת תצפית ישירה על האויב מבלי להגיע לקרבות ישירים. ברוב המשחק השחקן מצויד ברובה הצלפים שלו, אך בפעמים אחדות ימצא עם תת-מקלעים, עם אקדחים, ובנוסף לכך יש גם רימוני יד. השחקן אף יכול גם לפרוס מלכודות בשטח כגון: מוקשים ודינמיט. לשחקן יש גם משקפת שבאמצעותה ניתן לראות את האויב ו"לתייג" אותו לפני הירי. ניתן לכוון את הכוונת כפי שהשחקן רוצה. השחקן יכול לצלוף בכמה תנוחות שהם: עמידה, כריעה או שכיבה. לשחקן גם יש אפשרות לקחת נשימה עמוקה למשך כמה שניות כדי שהכוונת לא תזוז בזמן הפגיעה במטרה. יכולת נוספת היא כאשר האויב הבחין בשחקן, השחקן יכול לשנות תנוחה ולהסתתר, מה שמאפשר לשחקן לברוח מפני האויב כדי שלא יתפוס אותו.
פיתוח

בשנת 2011 החברה Rebellion Oxford הודיעה כי היא מתחילה בפיתוח המשחק Sniper Elite V2, המשחק יצא במאי 2012 והמשחק היה כפי שתואר אתחול מחדש של המשחק המקורי Sniper Elite ולא המשך למשחק המקורי. המשחק בהתחלה היה אמור לצאת לגרסת ה-Xbox 360 וה-PlayStation 3 בלבד, אך בעקבות בקשת השחקנים המרובים של משתמשי ה-PC המשחק יצא גם לגרסת ה-PC ויצא לקנייה באמצעות חנויות שמוכרות את דיסק ה-DVD ודרך הסטים. החברה Rebellion Oxford הודיעה בתאריך ה-5 בפברואר 2013 שהמשחק יצא גם לקונסולת ה-Wii U.
תוכן להורדה

לפני השקתו לסטים היה ניתן לעשות הזמנה מוקדמת דרך האינטרנט או הזמנה מוקדמת אישית דרך הסטים עצמו, לאחר יציאת המשחק הוא הופץ לחנויות עם דיסק DVD ולסטים בהורדה דיגיטלית. ב-7 בנובמבר 2012 החברה Rebellion Oxford שחררה עדכון Multiplayer חינמי למשחק ועודכן אוטומטית לכל בעלי המשחק בכל הפלטפורמות. המשחקים תמכו במצבי משחק (מודים) כמו DeathMatch ועוד. בנוסף לסוגי המשחק החדשים, נוספו 6 מפות חדשות למשחק שבהם השחקנים יוכלו לשחק.
ציונים

לאחר יציאת המשחק Sniper Elite V2 הצטברו ציונים רבים באתרים כמו GameRankings ו-Metacritic של-PS3 הם 71.68% ו-70/100, ל-XBOX360 זה 68.76% ו-67/100, ואצל ה-PC זה 65.38% ו-66/100.
| האתר | הציון |
| --- | --- |
GameRankings: 71.68% (PS3)   68.76% (XBOX360)   65.38% (PC)
Metacritic: 70/100 (PS3)   67/100 (XBOX360)   66/100 (PC)
פרסום: ציון
Game Informer: 8.25/10
GameSpot: 6/10
GamesRadar: 8/10
IGN: 8/10
Official Xbox Magazine: 7.5/10
PC Gamer UK: 65/100
ראו גם

Call of Duty
Call Of Duty 4
אביתר אילוז

אביתר אילוז (נולד ב-4 בנובמבר 1983) הוא כדורגלן עבר ישראלי אשר שיחק בעמדת המגן הימני, וכיום מנהל קבוצת הפועל באר שבע.
ביוגרפיה

נולד בבאר שבע למסעוד אילוז, יליד מרוקו, ולזיוה לבית קבסה, ילידת הארץ ממוצא מרוקאי.
אילוז החל את הקריירה שלו בקבוצת הנוער של הפועל באר שבע. בעונת 2001/2002 עלה לבוגרים, אך מיעט לשחק ועלה מדי פעם מהספסל. בעונת 2004/2005 תפס את מקומו בהרכב הפותח של הקבוצה, וערך 23 הופעות בהן כבש שלושה שערים. מאמן הנבחרת ישראל דאז אברהם גרנט החליט לזמן אותו לסגל המורחב של הנבחרת, אך אילוז לא זכה לשחק במדיה. לעומת זאת רשם חמש הופעות במדי הנבחרת הצעירה, תחת המאמן גיא לוי.
בסיום אותה עונה ירדה הפועל באר שבע לליגה הלאומית, ואילוז חתם בהפועל פתח תקווה. במדי פתח תקווה אילוז מיעט לשחק ובסיום העונה חזר לקבוצת נעוריו. בעונת 2008/2009 היה שותף לחזרתה של הפועל באר שבע לליגת העל.
אילוז שימש כקפטן הפועל באר שבע במשך מספר עונות, ובתחילת עונת 2013/2014 מונה לקפטן המשנה, בעקבות חזרתו של אליניב ברדה לקבוצה. בסך הכל ערך אילוז 249 הופעות ליגה במדי הפועל באר שבע, בהן כבש חמישה שערים.
בתחילת עונת עונת 2015/2016 שותף רק בשני משחקים במסגרת גביע הטוטו, וב-23 בנובמבר 2015 הודיע על פרישה ממשחק פעיל בעקבות פציעה, ומונה למנהל הקבוצה. בתום עונה זו זכתה הקבוצה באליפות ראשונה מזה 40 שנה.
בשנת 2019 אילוז חזר לשחק כדורגל בליגות נמוכות בתור תחביב, כיום הוא משחק ב״עוצמה באר שבע״ במקביל לתפקידו המקצועי בהפועל באר שבע.
Memoirs of an Imperfect Angel

Memoirs of an Imperfect Angel (בעברית: זכרונותיו של מלאך לא-מושלם) הוא שם אלבומה השנים עשר של הזמרת-יוצרת האמריקאית מריה קארי, אשר יצא לאור למכירה עולמית בשנת 2009.
רקע

האלבום הוא אלבום קונספט, אותו הקליטה קארי במשך שמונה חודשים; החל מינואר 2009 ועד לאוגוסט 2009, בצורה מצומצמת עם צמד המפיקים כריסטופר סטיוארט ודה-דרים, וזאת בניגוד לאלבומי האולפן האחרונים שקדמו לזה, ובהם כמות המפיקים הייתה רבה יותר. עם זאת, זהו אלבומה הארוך ביותר של קארי מבחינת כמות רצועות; 17 רצועות.
לפני שהחלו ההקלטות, מעריציה של קארי מרחבי העולם נשאלו במשאל באינטרנט באתרה הרשמי לגבי שירים אשר אותם הם אוהבים במיוחד מאלבומי האולפן שהיא הוציאה עד כה. המטרה ביצירת האלבום, לפי דבריו של דה-דרים הייתה "ליצור אלבום להיטים גדולים מבלי להשתמש בהם". קארי עצמה הוסיפה שמדובר באלבום מחווה למעריציה וניסיון שלה להתכתב עם יצירות מהעבר שלה וליצור חומרים עדכניים יותר, בהתאם לחוויות מההווה.
הלך הרוח הזה מלווה את כל שירי האלבום והעריכה שלו. האלבום בנוי בצורה של יומן, וכולל קטעי מעבר, רצועות "שכתוב" לשירים (Reprise) והוא מאגד בתוכו את כל המאפיינים שאפיינו אלבומי עבר של קארי: שירי אפ-טמפו, בלדות, שירי אווירה, שיר במתכונת של גרסת כיסוי, שימוש בדגימות ועוד.
אלמנט מיוחד נוסף ביצירת האלבום הוא שיתוף מעריציה של קארי בתהליך העבודה על האלבום. מהחודש שבו החלה לעבוד עליו, קארי נהגה לעדכן באופן שוטף את חשבון הטוויטר שלה ולספר להם פרטים אודות העבודה באולפן, בחירת המפיקים, וכמו כן חשיפות בלעדיות כמו שם האלבום, עטיפתו ופרטים טכניים נוספים. גם מבחינה ויזואלית היה ניסיון של קארי להתאים את עצמה לקונספט האלבום – לקראת השחרור שלו היא הצטלמה מחדש לתמונות המשחזרות רגעים מהקריירה המוזיקלית שלה: עטיפת הסינגל הראשון שאי פעם הוציאה, "Vision of Love", עבור פוסטר ההופעות בלאס וגאס אשר ערכה סמוך לחודש יציאת האלבום, שחזור עטיפת הבכורה שלה, שחזור סט צילומי אלבומה האישי Butterfly, שחזור עטיפת הפסקול Glitter וגם שינוי בחזותה החיצונית – היא חזרה לתספורת הראשונה שלה, תלתלים חומים, כפי שהיו לה לפני 20 שנים בעת הוצאת אלבום הבכורה שלה.
בפן השיווקי, האלבום שווק במהדורה נוספת לזו הרגילה, ובה לראשונה אי פעם באלבום, מצורף מגזין מטעם כתב העת לאופנה, Elle, המסקר את סגנון חייה של קארי וכולל בתוכו ראיון איתה ועם בעלה ניק קאנון.
את האלבום קארי הקדישה לזמר מייקל ג'קסון ולכומר שלה, קלרנס קייטון, שנפטרו מספר חודשים לפני יציאת האלבום. קייטון הוקלט בעבר לשני שירים של קארי - "Fly Like a Bird", מהאלבום The Emancipation of Mimi, ול-"I Wish You Well", מהאלבום, E=MC2.
סינגלים

הסינגל הראשון שיצא מתוך האלבום היה "Obsessed", שהגיע למקום השביעי במצעד הבילבורד וזכה להגיע למעמד פלטינה כפולה על מכירות רבות. כסינגל שני, יצאה גרסת הכיסוי לשירה של להקת פורינר, "I Want to Know What Love Is". הקאבר אמנם זכה להשמעות ברדיו ולקידום נרחב מצידה של קארי בתוכניות הפופולריות ביותר ברחבי העולם, אך הצלחתו הייתה פחותה בצורה משמעותית מהסינגל המוביל.
בנוסף, היציאה המאוחרת מאוד של הקליפ לסינגל בהפרש של 3 חודשים מאז שחרורו לרדיו ולמכירה, גם כן פגעה בהצלחתו. הסינגל השלישי ששוחרר מהאלבום הוא הבלדה "H.A.T.E.U.", שכמו הסינגל הקודם, גם זה לא זכה להצלחה במצעדים. במקביל, לאורך כל תקופת שחרור הסינגלים, קארי ניהלה מספר סיבובי הופעות והכריזה כי היא מתכוונת לצאת לסיבוב הופעות עולמי בהמשך.
בעקבות מצבו של האלבום, וההיחלשות החדה במכירותיו, קארי החליטה להוציא אותו במהדורה מחודשת. היא הקליטה מחדש את מרבית שירי האלבום, עם עיבודים שונים ואף בתים חדשים, ובכל שיר אירחה אמן אורח. שחרור האלבום החדש, שנקרא Angel Advocate, נקבע לפברואר 2010.
רשימת השירים באלבום

"Betcha Gon' Know" (פרולוג)
"Obsessed"
"H.A.T.E.U."
"Candy Bling"
"Ribbon"
"Inseparable"
"Standing O"
"It's a Wrap"
"Up Out My Face"
"Up Out My Face" (שכתוב)
"More Than Just Friends"
"The Impossible"
"The Impossible" (שכתוב)
"Angel" (קטע הקדמה)
"Angels Cry"
"Languishing" (קטע מעבר)
"I Want to Know What Love Is"